Nyu-York metrosida yo‘lovchi 140 ta atirgul xarid qilib, sotuvchidan ularni bepul ulashishni so‘radi (video)

Nyu-York metrosida atirgul sotayotgan ayolga yo‘lovchilardan biri yaqinlashib, gul narxini so‘radi. Ayol atirgullarning har biri 1 dollardan ekanligini aytdi. Shunda erkak sotuvchida qolgan 140 dona atirgulning barchasini sotib olishini, biroq bir sharti borligini aytdi: sotuvchi bu gullarni o‘tkinchilarga bepul ulashishi lozim. “Marketium.ru” yozishicha, uning xatti-harakati ayolni shunchalik to‘lqinlantirib yubordiki, u ko‘z yoshlarini tiya olmadi.